भारत-बेलारूस पहला हॉकी टेस्ट आज
मुकाबला दोप. 3:30 बजे से साई सेंटर पर
स्पोर्ट्स रिपोर्टर | भोपाल
भारत और बेलारूस महिला हॉकी पहला गैरअाधिकारिक टेस्ट मैच गुरुवार काे साई सेंटर पर खेला जाएगा। यह मैच दोपहर 3.30 बजे शुरू होगा। इसके लिए भारतीय टीम ने मैच से एक दिन पूर्व खूब पसीना बहाया। जबकि मेहमान टीम ने भोपाल दर्शन का लुत्फ उठाया।
कोच सीआर कुमार ने बताया कि कैंप में हिस्सा ले रही 33 खिलाड़ियों में से ही अदल-बलदकर 18-18 खिलाड़ियों की टीम बनाई जाएगी। कल कौनसी 18 खिलाड़ी खेलेंगी यह भी अभी तय नहीं है। यह भी सुबह ही तय हाेगा। बताया जाता है कि इसी टेस्ट से स्टार खिलाड़ी रितु रानी भी वापसी करेंगी। उन्हें नील हावगुड के कोचिंग काल में अनुशासनहीनता के चलते बाहर कर दिया गया था। अब उन्हें कैंप में वापस बुलाया गया है। कल वह खेलती नजर आ सकती हैं।
शायद इसलिए घोषित नहीं की टीम
चूंकि बेलारूस टीम रैंकिंग में भारतीय टीम से 20-22 स्थान नीचे है। इसलिए भी हॉकी इंडिया ने टीम घोषित करना उचित नहीं समझा होगा और फिर भारत की जूनियर टीम ने ही अभ्यास मुकाबले में बेलारूस को 3-1 से मात दे दी तो सीनियर टीम तो आसानी से जीत ही लेगी। रही बात टीम की कप्तान की तो वंदना कटारिया का नाम सबसे आगे है। उल्लेखनीय है कि दोनों देशों के बीच पांच मैचों की टेस्ट सीरीज खेली जाएगी।
hin_Deva hin_Deva mai_Deva hin_Deva hin_Deva hin_Deva hin_Deva